Eesti Vanatehnika Klubide Liit (EVKL)

Lavassaare vanavara laat ja pasunakooride ülevaatus
2026-05-17 08:00 - 16:00 (Europe/Tallinn) | Lavassaare staadion, Staadioni, Lavassaare alev, Pärnu maakond, 87001, Estonia
XI Vanavara laat ja pasunakooride ülevaatus Lavassaare staadionil toimub 17.05.2026 kell 8:00-16:00.
Kauplema oodatakse eelkõige vanavaraga ja toidukaubaga. Natuke ka käsitöömüüjaid.
Müüjaid hakatakse staadionile paigutama varahommikul alates kell 6:00.
Pasunakoorid alustavad kell 10:00, päevajuht hr Ado Kirsi.
Kell 11:00 kuni 12:00 lasteetendus “Kass, kes reisib omapäi”.
Lisaks laadakauba ostmisele-müümisele on võimalik külastada Lavassaare Raudteemuuseumi – tutvuda püsiekspositsiooniga ning nautida rongisõitu.
Muuseum on avatud ja ootab külastajaid terve päeva (10:00 – 17:00).
Tule ja naudi koos perega muusikamaitselist, vaselõhnalist ja üllatusterohket kevadpäeva Lavassaares!
Vaata lähemalt: https://vanavaralaat.blogspot.com/p/tutvustus.html

Vanatehnika Lustisõit
2026-05-19 18:00 - 22:00, 2026-06-16 18:00 - 22:00, 2026-07-21 18:00 - 22:00 | OÜ Autosõit õppeväljak, Karjääri tee 5, Männiku, Harjumaa, 75511
Vanatehnika Lustisõit toimub maikuust septembrini iga kuu kolmanda teisipäeva õhtul.
Võimalikult originaalse ja esteetilise välimusega vähemalt 35 aastat vanade sõidukite omanikud kogunevad kella 18st Tallinna lähedal Männiku külas, Karjääri tee 5 asuvas Autosõit OÜ õppesõiduväljakul, kus toimub näitus. Kella 19.30 paiku sõidetakse ringsõidule.
Lähemalt saab ürituse kohta lugeda siit:
https://forum.automoto.ee/forumdisplay.php?fid=105
2026. aastal toimub lustisõit kuupäevadel:
19. mai
16. juuni
21. juuli
18. august
15. september

Vanasõidukite Õhturalli Tartus
2026-05-20 18:00 - 21:00, 2026-06-17 18:00 - 21:00, 2026-07-15 18:00 - 21:00 | Levatek, Ringtee 45, Tartu, 50105, Estonia
Õhturalli on vanasõidukite täpsussõit, kus etteantud teekonnal tuleb jõuda kontrollpunktidesse ja finišeeruda võistleja ajakaardil näidatud aegadel. Teekonnal võivad oodata sõitjat lisaülesanded. Õhturalli võistluskiirus jääb liikluseeskirjadega lubatu piiresse.
Registreerimisel kehtib põhimõte: kes ees see mees. Osalejad ei pea olema Levateki liikmed.
Võistlussõiduk peab olema vähemalt 35 aastat vana.
Ralli toimub maist septembrini. Stardi anname iga kuu kolmandal kolmapäeval kell 18:00 Levateki klubihoone eest Ringtee 45 Tartus.
Vaata lähemalt: https://levatek.eu/ohturalli/

Volgade kevadsõit "Ettevaatust, Auto!"
2026-05-23 11:00 - 20:00 | Kilingi-Nõmme, Kilingi-Nõmme, Pärnu maakond, 86303, Estonia
Eesti Volga Seltsi Presiidiumil on hea meel teatada, et traditsiooniline Volgade kevadsõit egiidi all “Ettevaatust, auto!” saab sel aastal alguse kogunemisega 23.05.2026 kell 11:00 Pärnumaal, Kilingi-Nõmmel.
Alustame päeva kogunemisega, mille jooksul vahetame muljeid ning huvilised saavad soovi korral autodega tutvuda.
Umbes kell 12 saavad osalejad siirduda kättejagatud kaartide abil Pärnu- ja Viljandimaad avastama.
Kaartidele on korraldustoimkond suvalises järjekorras ja asetusega märkinud punktid ja küsimused, mille vastus selgub vastavat objekti külastades. Vastused kirjutatakse mõne ekipaaži liikme taskutelefoni või personaalarvuti abil Volgasõidu elektroonilisele teekonnalehele. Trassi valib iga seltskond endale meeldiva, kuid kindlasti leidub sellel ilusaid maanteelõike, kauneid vaateid, tehnikat, imelikku või suurejoonelist arhitektuuri ning mis peamine – teisi Volgasõpru ja Volgasid!
5 tundi hiljem ehk kella 17 ja 18 vahel peaksime jõudma Abja-Paluojas asuva Abja Kultuurimaja juurde, kus hea kombe kohaselt saavad soovijad prae, koogi ja kohviga keha kinnitada. Toitumise ja arutelude järel võtame kultuurimaja suures saalis päeva traditsioonilisel moel kokku.
Usume, et ürituse ametlik osa on hiljemalt kell 20:00 lõppenud, kuid kindlasti suudavad seltsimehed soovi korral järgneva vabakava eest eeskujulikult hoolitseda. 🙂
Kokkusaamine nii alguse- kui lõpupunktides ja niisama sõitmine on mõistagi jätkuvalt kõigile tasuta, kuid kaardi abil ametlikus Volgasõidu nimekirjas osaledes on sõidu maksumuseks selgi aastal 40 eurot auto kohta.
Jälgi teemat ka volga.ee elektroonilisel seinalehel:
https://volga.ee/modules.php?name=Forums&file=viewtopic&p=25049#25049
Loodame, et tuleb ilus päev Volgadega!

Pärnumaa Vanatehnika Klubi Lustisõit
2026-05-28 18:00 - 22:00, 2026-06-25 18:00 - 22:00, 2026-07-30 18:00 - 22:00 | Pärnu, Pärnu, Estonia
Pärnumaa Vanatehnika Klubi korraldab 2026 aastal lustisõidud järgmistel kuupäevadel:
28.05.2026
25.06.2026
30.07.2026
27.08.2026
Uuri lähemalt: https://parnuvanatehnika.ee/

Sõmeru Vanatehnika Näitus
2026-05-30 10:00 - 14:00 | Sõmeru, Kooli 2, Sõmeru, 44201, Estonia
Sõmeru Vanatehnika Näitus tuleb taas!
Mis oleks üks tõeline maaelufestival ilma korraliku näituseta? Kui aastaid tagasi rõõmustasid külastajaid nunnud lambad, siis eelmine aasta tõestas, et ka vanatehnika suudab südame soojaks teha.
Pärast pikka talve on see ideaalne võimalus oma autot, mootorratast, traktorit või jalgratast näidata ning koos teistega hooajale hoog sisse anda!
Ootame osalema kõiki vähemalt 35 aasta vanuseid masinaid – pole vahet, kas tegu on laitmatus korras klassikuga või väärika ajalooga tehnikapärliga.
Kui sul on midagi põnevat, mida näidata, siis tule ja osale Sõmeru vanatehnika näitusel! Olgu sul klassikaline auto, nostalgiline jalgratas, vanaaegne traktor või midagi eriti haruldast – siin on õige koht, kus seda tutvustada.
Registreeri oma masin varakult ja kindlusta koht näitusel!
Registreerimine: vanatehnika.kutt.ee
Vaata ka: https://www.facebook.com/events/889180390414995

Vissuvere käsitöö ja vanavarapäev
2026-05-31 09:00 - 15:00 | Veski talu, Vissuvere, Veski talu, Vissuvere, Viljandimaa, Estonia
Vissuvere käsitöö ja vanavarapäev toimub 31.05.2026 kell 9:00 kuni 15:00 Viljandimaal, Vissuveres, Veski talus.
Näitusel osake Arno Jõemaa kollektsioonist. Toimub vanatehnika oksjon, loterii ja meelelahutus.

Kolga laat
2026-06-06 | Kolga küla, Tartumaa, Kolga küla, Tartumaa, Eesti
Wana-Kolga Tsiklitall korraldab selgi aastal traditsioonilise Kolga laada ja vanamootorrataste näituse.
Vaata lähemalt: https://tsiklitall.ee/

Vanatehnikanäitus UNIC 50 Tallinna Vanalinna Päevadel
2026-06-06 11:00 - 15:00 | Vabaduse Väljak, Tallinn, 10142, Estonia
24. juulil 1966 toimus Eestis esmakordselt Mäksa Autojuhtide päeva raames ajalooliste autode näitus ja paraadsõit. 31. jaanuaril 1976 asutati ühingu Autom juurde vanasõidukite klubi Unic, mis korraldas kahe kümnendi vältel ajalooliste sõidukite näituseid ja sõite. 1994. aastal lõpetas klubi Unic senisel kujul tegevuse, kuid klubi piirkondlikest sektsioonidest moodustati seejärel tänaseni tegutsevad vanatehnikaklubid.
Vanatehnikaklubi Unic üks asutajatest ja pikaajaline juht Valeri Kirss lahkus igaviku teedele 12. märtsil 2026, kuid tema eestvedamisel korraldatud vanatehnikasündmused ja vanatehnika säilitamise alused on vundamendiks tänasele ajalooliste sõidukite säilitamisele pühendunud kogukonnale.
Kuigi Eestis ei ole peale Estonia vormelitehase muud autoehitust toimunud, lisaks mõned autode kapitaalremondi töökojad, siis on eestlased alati olnud autousku ning tarbesõidukite kõrval on juba 50 aastat väärtustatud ka ajaloolise väärtusega tehnikat. Nendel sõidukitel on oma lugu, mis tihedalt seotud ka meie maa ja rahva ajalooga.
Klubi Unic loomise ajal oli vanatehnika eelkõige II maailmasõja eelselt väljaspool Nõukogude Liitu valmistatud autod ja mootorrattad, kuid pingutusi tehti ka busside, veoautode, jalgrataste ning hobusõidukite säilitamiseks. Ja mitte ainult säilitamiseks – läbi 50 aasta on ühiskondlikel alustel ja hobikorras toimiva Eesti vanatehnikakogukonna eesmärgiks pakkuda vaatamis- ja äratundmisrõõmu liikuva vanasõidukite näitusena. Vanad autod ja mootorrattad ei ole üksnes tolmu koguvad eksponaadid, vaid nad sõidavad tänaseni. Vahepealse 50 aasta jooksul on tavamõistes vanatehnikaks saanud ka eelmise sajandi lõpus toodetud sõidukid. Rahvusvahelise vanatehnikaorganisatsiooni FIVA klassifikatsiooni järgi on ajaloolise väärtusega sõiduk vähemalt 30 aastat vana. Eestis on vanasõiduki originaalsuse ja tehnilise seisukorra kõrge taseme näitajaks nn „must number“, mis on väljastatud juba enam kui 1500 sõidukile, mis valmistatud vähemalt 35 aastat tagasi.
Juubeliaastale pühendatud näitusel keskendume eelkõige liiklusvahenditele, mis osalesid paraadsõitudel vanatehnikaliikumise algaastatel. Valdavas enamuses olid need enne II Maailmasõda ja raudse eesriide taha jäänud Euroopa riikides (samuti Ameerikas) valmistatud autod ja mootorrattad. Neis vanasõidukites oli sõnum endise vabaduse aegadest ning nad eristusid üsna üheülbalisest liikluspildist, kus valdavalt olid Nõukogude Liidus toodetud sõidukid. Klubi Unic kutsus üles säilitama ja taastama just sellist tehnikat, mis oli kadumas ajaloo prügikasti. Autode ja mootorrataste kõrval ka veoautod, bussid, hobusõidukid ja jalgrattad. Kõik, mis ammustel aegadel olid olnud Eesti inimeste transpordivahenditeks.
6. juunil 2026 toovad Eesti vanatehnikaharrastajad Tallinna Vanalinna Päevade raames Vabaduse väljakule näitusele eelkõige sellised sõidukid, mis olid olemas juba klubi Unic loomise ajal 1976. aastal. Lisaks autodele ja mootorratastele on eksponeeritud enam kui sajandi vanused jalgrattad ja tõllad.
Klubi Unic asutaja Valeri Kirsi mälestuseks on näitusel ka tema vanasõidukite kollektsiooni eksponaate, mis kuni 2025. aastani asusid Valeri Kirsi isiklikus muuseumis Virtsus. Nüüd on muuseum suletud ning vanasõidukid elavad oma elu erinevates uutes asukohtades, meenutamaks Eesti liikuvuse ajalugu ning meie rahva ajalugu.
Näituse ajakava laupäeval, 6. juunil 2026
11:00 – 11:50 kogunemine stardipaigas Tallinnas (kooskõlastamisel)
11:50 – 12:00 paraadsõit Vabaduse väljakule
12:00 – 15:00 vanatehnikanäitus UNIC 50 (osalejatele ekskursioon Südalinna teatrisse)
Osalejate arv on piiratud ja näitusel osalemiseks on vajalik eelregistreerimine. Lisateavet jagatakse Automoto foorumis.
Näituse korraldaja on Tallinna linn koostöös Eesti Vanatehnika Klubide Liidu ja tänase klubiga UNIC. Vanatehnikakogukonna poolt tegelevad korralduslike küsimustega Indrek Sirk ja Anneli Uus.

Fotol: 11. septembril 1976 klubi Unic esimese suursündmuse Tallinn-Rakvere ralli start.

Unic-Moto sõidab Tallinnast Berliini Olümpiasõit 1936-le
2026-06-07 | Tallinn – Berliin
1936 aastal toimunud Berliini Olümpia Tähesõidu aastapäeva tähistamiseks sõidab Unic-Moto Tallinnast välja, et korrata 90 aasta eest eestlaste jaoks võidukana lõppenud tähesõitu ning osaleda FIVA rallil Tšehhis.
Peatus tehakse Pärnus motomonumendi juures ca 9:30 või 10:00.
Motoentusiastid on oodatud Tallinnast Pärnusse kaasa sõitma.
Info järgneb peagi Unic-Moto kodulehel.

I Eesti motoklubi Narva-Jõesuu Tähesõit
2026-06-23 | Tallinn → Pärnu → Viljandi → Tartu → Mustvee → Jõhvi → Sillamäe → Narva-Jõesuu, Estonia
Eesti kõige esimese motoralli algusest möödub 95 aastat (toimus 22.-24.06.1931).
Eesti Tähesõit kogus sel ajal küllaltki palju osalejaid – 72 motomeeskonda Eestist (37), Soomest (17) ning teistest Balti ja Skandinaavia riikidest. Esimesena ületasid Eesti Tähesõit 1931 finišijoone Tartu võidusõitjad Elmar Pruess ja Helmut Kurich kergetel Saksa DKW mootorratastel. Narva-Joesuu kuurortküla, nagu tollane ajakirjandus märkis, tervitas entusiastlikult kõiki erakordset julgust üles näidanud ja finišisse jõudnud osalejaid. Märkides, et paljud “…saapad läksid katki, mütsid läksid teel katki ja riided katki…” Selle Eesti motoliikumise ajaloos märgilise sündmuse tähistamiseks korraldab klubi Classic Riders motoralli TÄHESÕIT 95 AASTAPÄEVA 1931-2026, mis toimub 23. juunil 2026.
Vaata lähemalt: https://classicriders.eu/ru/item/296-tahesoit-2026

Antiigilaat Kila-Kola 2026
2026-07-04 07:00 - 14:00 | Seidla mõis, Seidla, Järvamaa, 73407, Estonia
Juba 28. aastat on juuli esimesel laupäeval Seidla mõisa pargis koos kõik Eesti antiigikaupmehed koos Läti ja Leedu ametivendadega. Seda kõike selleks, et pakkuda vanavara huvilistele parimat kaupa!
Info on leitav aadressil: https://www.facebook.com/events/1615715395791695

Reval Moto 2026
2026-07-10 - 2026-07-12 | Küla villa, Harjumaa, Küla villa, Kajamaa küla, Harjumaa, 75504, Estonia
Unic-Moto korraldab Harjumaal Küla villas 10.-12.07.2026 XXXIX motokokkutuleku Reval Moto 2026.
Üritusega tähistatakse Eesti Vanamootorrattaklubi Unic-Moto 50-ndat juubelit.
Vaata lähemalt: https://unic-moto.ee/uritused/

Muhuklubi Suvepäevad Ida-Virumaal
2026-07-10 - 2026-07-12 | Ida-Virumaa, Ida-Virumaa, Eesti
2026 aastal toimuvad Muhuklubi suvepäevad Ida-Virumaal.
Täpsemat infot vaata siit: https://muhuklubi.ee/event/muhuklubi-suvepaevad-2026/

American Beauty Summer Meet
2026-07-10 - 2026-07-12 | Haapsalu piiskopilinnus, Haapsalu piiskopilinnus, Haapsalu, Eesti
American Beauty Summer Meet on väikevend oma suurele sõsarale, American Beauty Car Show’le. See kokkutulek toob kokku Ameerika autode austajad ning toimub 10.–12. juulil unikaalses keskkonnas – Haapsalu lossihoovis ja Kiltsi lennuväljal.
Vaata lähemalt: https://americanbeauty.ee/

Eesti Klassikaliste BMW-de Klubi suvekokkutulek
2026-07-17 - 2026-07-19 | Noorus Spa, L. Koidula tn 19d, Narva-Jõesuu, Ida-Viru maakond, 29023
Nagu juba eelmisel kokkutulekul kokku lepiti, kohtub Eesti Klassikaliste BMW-de Klubi 17.-19. juulil 2026 Narva-Jõesuus!
Toimumispaigaks on Noorus SPA ja samasse ketti kuuluv Liivaranna hotell. Näituse/parkimise tarbeks on Noorus SPA juures eraldatud parkla ning ka õhtune programm toimub seal.
Täpne programm sõltub mõnevõrra osalejate arvust. Reedel rõhume võibolla mõnevõrra SPA mõnudele ja laupäevane programm saab mõnest möödunud aastast veidi rahulikum. Sõiduk aga tuleks valida oma kogust kõige vanem ja väärikam, kui võimalik siis “musta numbriga”!
Lähemalt saab ürituse kohta lugeda siit:
https://www.bmwclassic.ee/forum/viewtopic.php?t=14944&sid=e8c0a8839c1e3caa84dd315fd0934ccc
Sotsiaalmeediast leiad ürituse siit:
https://fb.me/e/8fJZRCjhy

VIII Tarvitet Massinate Väljasöit
2026-07-18 | Hiiumaa, Estonia
Väljasöit toimub juulikuus Hiiumaal.
Täpsem ajakava selgub enne sõitu ja selle kohta antakse jooksvalt infot.
Finiš: Kärdla, Villaladu.
Taaskord minnakse tagasi filmi- ja seriaalimaailma ja seekordse väljasöidu teemaks on: VANAD JA KOBEDAD!
Osalema on oodatud massinad, millel sünniaasta 1995 ja varem. Kui massin muidu eriline, siis võib ka korraldajaga kokkuleppel noorema massinaga rajale pääseda.
Nii stardis, kui ka rajal toimub kindlasti palju huvitavat ning saab osavust ja nutikust proovile panna. Erinevaid ülesandeid ja nuputamist jagub tervesse päeva.
Õhtuks selgub ka pingerivi, aga see pole tähtsuselt number üks. Selleks on ikka mönusalt veedetud päev hea seltskonna ja vanatehnika seltsis.
Päev lõppeb korraliku peoga. Pidu toimub Kärdla Villalaos, kus saab süüa, bändimuusika järgi jalga keerutada ja õhtut nautida.
Lisainfo on leitav siit: https://www.facebook.com/TarvitetMassinateValjasoit
Registreeruda saab ning infot leiab ka siit: https://forum.automoto.ee/showthread.php?tid=67549

Hansa Retrosõit 2026 & Mäksa Kokkutulek 60
2026-07-18 - 2026-07-19 | Tartu, Tartu, Estonia
Tartus ja Tartumaal aset leidev Hansa Retrosõit on sel aastal pühendatud 60 aasta möödumisele Eesti vanatehnilikaliikumisele aluse pannud Mäksa Autojuhtide Päevast.
Täpsem info on leitav siit: https://levatek.eu/hansaretro-2026/

Youngtimer Camp 2026
2026-07-25 | Laitse Rallypark, Hingu, Harju maakond, 76312, Eesti
Youngtimerid ehk vähemalt 25 aastat vanad autod kogunevad taas juuli viimasel laupäeval LaitseRallyPark-i.
Kätte on jõudmas kümnes kord, mis tõotab tulla eriti võimas ja juubelivääriline!
Täpsem info: https://www.facebook.com/events/1510372606627712/

Vanade Veokate 37. kokkusaamine Räpinas
2026-07-25 - 2026-07-26 | Räpina, Räpina, Estonia
Järjekorras 37-s Vanade Veokate Kokkusaamine toimub sedapuhku Räpinas.
Rohkem infot saab Pärnumaa Vanatehnika Klubi vahendusel.

Retrokulgurite Päevad 2026
2026-07-31 20:00 - 2026-08-01 16:00 | Järva-Jaani, Lai tn 1, Järva-Jaani, 73301, Estonia
Järva-Jaanis leiavad aset neljandad Retrokulgurite päevad ja 20. Killavoor.
Lähemalt vaata: https://www.facebook.com/events/1264087088267708

Sulle-Mulle vanavaralaat
2026-08-02 | Roosi 83, Tartu, Roosi 83, Tartu, Eesti
“Sulle-Mulle” vanavaralaat sai alguse Melliste varuosapäevast 1997. aastal. Esialgu kitsamas siseringis kokku kutsutud ettevõtmine kasvas kahe aastaga suureks ja alates 2022. aastast toimub laat Tartus Raadil lennukiangaaride juures aadressil Roosi 83.
Vaata lähemalt: https://levatek.eu/sulle-mulle/

Narva-Jõesuu linnapäevade vanatehnikanäitus
2026-08-08 12:00 - 17:00 | Narva-Jõesuu, Narva-Jõesuu, Ida-Virumaa, 29023, Estonia
Narva-Jõesuu linnapäevade raames korraldab Classic Riders klubi ka vanatehnikanäituse.
Osalemine on tasuta.

Tapa Vintage Paraad 2026
2026-08-15 | Tapa linn, Eesti, Tapa linn, Eesti
Tapa linn tähistab sel aastal oma 100. juubelit ning selle raames toimub 15. augustil Tapa keskväljakul juba traditsiooniks saanud Tapa Vintage Paraad.
Tapa Vintage Paraad ei ole ainult näitus, vaid elav ja liikuv sündmus kogu linnale. Üritus algab hommikul rongkäiguga läbi linna, kus osalevad orkester, tantsijad ning retrostiilis kostümeeritud osalejad.
Pärast rongkäiku toimub vanatehnika eksponeerimine Tapa keskväljakul, kus külastajatel on võimalus tutvuda nii autode, mootorrataste kui ka muu ajaloolise tehnikaga. Planeerime tehnika jaoks sobiva ja nähtava ala ning arvestame osalejate vajadustega.
Päeva jooksul toimuvad ka mitmed meelelahutuslikud tegevused, sealhulgas BoogieCompany esinemine, tantsijate etteasted, laat, Parima Kostüümi valimine ning kütuseloos.
Ole sündmusega kursis ja vaata lähemalt siit:
https://www.facebook.com/profile.php?id=100094200347118
